OpenLLM-France/wikimedia huggingface dataset:
# Portada/article agost 2
## Tuberculosi

La tuberculosi és una malaltia infecciosa comuna i sovint mortal causada per micobacteris, principalment Mycobacterium tuberculosis. Sol atacar els pulmons però també pot afectar el sistema nerviós central, el sistema limfàtic, el sistema circulatori, el sistema genitourinari, el sistema gastrointestinal, els ossos, les articulacions i fins i tot la pell.
La distribució de la tuberculosi no és uniforme arreu del món; aproximadament el 80% de la població de molts països asiàtics i africans donen positiu en les proves de la tuberculina, mentre que només 5-10% de la població dels Estats Units dona positiu. L'any 2014 es detectaren 1.147 casos de tuberculosi a Catalunya, cosa que en aquell temps significava una incidència de 15,1 casos per cada 100.000 habitants. El mateix any, n'hi hagué 133 a les Balears, i 424 al País Valencià.
# Platymantis banahao

Platymantis banahao és una espècie de granota que viu a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Hampson, K., Diesmos, M.L., Mallari, A., Ong, P., Ubaldo, D.& Gutierrez, B. 2004. Platymantis banahao. Llista Vermella d'Espècies Amenaçades de la UICN 2006. Consulta: 18 d'abril del 2008.
# Partit judicial de Salamanca

Salamanca és un partit judicial de la província de Salamanca, que està formada pels municipis de:
| Abusejo | Alba de Tormes | Aldealengua | Aldeanueva de Figueroa |
| Aldeanueva de la Sierra | Aldearrodrigo | Aldearrubia | Aldeaseca de Alba |
| Aldeatejada | Aldehuela de la Bóveda | Almenara de Tormes | Anaya de Alba |
| Añover de Tormes | Arapiles | Arcediano | El Arco |
| Barbadillo | Barbalos | Beleña | Berrocal de Huebra |
| Buenamadre | Buenavista | Cabezabellosa de la Calzada | Cabrerizos |
| Cabrillas | Calvarrasa de Abajo | Calvarrasa de Arriba | Calzada de Don Diego |
| Calzada de Valdunciel | Canillas de Abajo | Carbajosa de la Sagrada | Carrascal de Barregas |
| Carrascal del Obispo | Castellanos de Moriscos | Coca de Alba | Chagarcía Medianero |
| Doñinos de Ledesma | Doñinos de Salamanca | Éjeme | Encina de San Silvestre |
| Encinas de Abajo | Encinas de Arriba | Espino de la Orbada | Florida de Liébana |
| Forfoleda | Fresno Alhándiga | La Fuente de San Esteban | Gajates |
| Galindo y Perahuy | Galinduste | Galisancho | Garcihernández |
| Garcirrey | Gejuelo del Barro | Golpejas | Gomecello |
| Horcajo Medianero | Juzbado | Larrodrigo | Ledesma |
| Machacón | El Manzano | Martinamor | Castellanos de Villiquera |
| La Mata de Ledesma | Matilla de los Caños del Río | La Maya | Membribe de la Sierra |
| Miranda de Azán | Monleras | Monterrubio de Armuña | Monterrubio de la Sierra |
| Morille | Moriscos | Mozárbez | Narros de Matalayegua |
| Navales | Navarredonda de la Rinconada | Negrilla de Palencia | La Orbada |
| Pajares de la Laguna | Palacios del Arzobispo | Palencia de Negrilla | Parada de Arriba |
| Parada de Rubiales | Pedraza de Alba | Pedrosillo de Alba | Pedrosillo de los Aires |
| Pedrosillo el Ralo | Pelabravo | Pelarrodríguez | Pelayos |
| Peñarandilla | El Pino de Tormes | Pitiegua | Puebla de Yeltes |
| La Rinconada de la Sierra | Robliza de Cojos | Rollán | La Sagrada |
| Salamanca | San Cristóbal de la Cuesta | Sanchón de la Sagrada | Sando |
| San Morales | San Muñoz | San Pedro del Valle | San Pedro de Rozados |
| San Pelayo de Guareña | Santa María de Sando | Santa Marta de Tormes | Santiz |
| Sardón de los Frailes | Sepulcro-Hilario | Sieteiglesias de Tormes | Tabera de Abajo |
| Tamames | Tardáguila | Tejeda y Segoyuela | Terradillos |
| Topas | Torresmenudas | Valdecarros | Valdelosa |
| Valdemierque | Valdunciel | Valverdón | Vecinos |
| Vega de Tirados | Las Veguillas | La Vellés | Villagonzalo de Tormes |
| Villalba de los Llanos | Villamayor | Villares de la Reina | Villarmayor |
| Villasdardo | Villaseco de los Gamitos | Villaseco de los Reyes | Villaverde de Guareña |
| Zamayón | Zarapicos | | |
# Zhou Yafu

    En aquest nom xinès, el cognom és Zhou.
Zhou Yafu (xinès tradicional: 周亞夫, xinès simplificat: 周亚夫, pinyin: Zhōu Yǎfū) (mort el 143 aEC) va ser un famós general de la dinastia Han que va sufocar la Revolta dels Set Estats, però que la seva honestedat i integritat li va costar el favor de l'emperador Jing i la seva vida. Zhou és vist en la història xinesa com l'epítom de la disciplina militar adequada.

## Inicis de carrera

El pare de Zhou, Zhou Bo (周勃), va ser un dels generals claus de Liu Bang durant la Disputa Chu-Han i ell continuà exercint un paper important en el govern i va ser clau en l'ascensió al tron del pare de l'emperador Jing, l'Emperador Wen. Pels seus èxits, Zhou Bo va ser creat Marquès de Jiang. Després que Zhou Bo va morir en el 169 aEC, el seu fill i el germà major de Zhou Yafu, Zhou Shengzhi (周勝之) va heretar la marca, però després d'un any va ser acusat d'assassinat i executat. En el seu lloc, Zhou Yafu va ser creat marquès, però d'una marca diferent (Tiao). Més tard va convertir-se en governador de la Comandància de Taiyuan (l'actual Taiyuan, Shanxi), Zhou va guanyar ràpidament reputació de ser un administrador i comandant militar capaç.
En el 158 EC, quan els Xiongnu van fer importants incursions en les Comandàncies de Shang (上, actual Shaanxi del nord) i Yunzhong (雲中, l'actual Mongòlia Interior occidental, centrat a Hohhot), l'Emperador Wen va fer una visita als campaments dels exèrcits que es preparaven per defendre la capital Chang'an front un potencial atac xiongnu. Va ser en aquesta ocasió quan va quedar impressionat amb Zhou com a comandant militar—a diferència d'altres generals, que, a l'arribada de l'emperador, van deixar totes les coses que estaven fent i feren tot el possible perquè l'emperador se sentís benvingut, ell es va mantenir en estat d'alerta militar i exigí als guàrdies imperials de lliurar l'ordre militar adequada abans de permetre que el seguici imperial entrés. Més tard, l'Emperador Wen deixà instruccions al príncep hereu Liu Qi perquè si sorgien situacions d'emergència militar, ell fes a comandant de les forces armades Zhou.

## Accions durant la Revolta dels Set Estats

Després que el Príncep Hereu Qi va esdevenir emperador (com l'Emperador Jing) en el 157 aEC, una emergència militar, de fet, sorgiria. Temerós dels prínceps de les línies descendents col·laterals del clan imperial estaven esdevenint massa poderosos, l'Emperador Jing, aconsellat per Chao Cuo, intentà de reduir la grandària dels principats, i set principats, dirigits pels poderosos Principats de Wu (actual sud de Jiangsu, nord de Zhejiang, sud d'Anhui, i nord de Jiangxi) i Chu (avui en dia el nord de Jiangsu i el nord d'Anhui) es va revoltar en una guerra més tard coneguda com la Revolta dels Set Estats.

## Referències

* ↑ Pirazzoli-t'Serstevens, Michèle; Bujard, Marianne. Les Dynasties Qin et Han (en francès). París: Les Belles Lettres, 2017, p. 57-59. ISBN 978-2-251-44638-7.
# Zhuchengosaure

El zhuchengosaure (Zhuchengosaurus, «llangardaix de Zhucheng») és un gènere de dinosaure hadrosàurid que va viure al Cretaci mitjà. És l'ornitisqui més gran conegut fins al moment. Es van trobar restes fòssils del crani, ossos dels braços i vèrtebres de diversos individus a la província de Shandong, Xina. L'espècie tipus, Z. maximus, fou descrita per Zhao et al. l'any 2007.

## Referències

* ↑ Zhao, X.; Li, D.; Han, G.; Hao, H.; Liu, F.; Li, L.; and Fang, X. «Zhuchengosaurus maximus from Shandong Province». Acta Geoscientia Sinica, 28, 2, 2007, pàg. 111–122.
# Ángel Haro García

Ángel Haro García (Villaverde del Río, Sevilla, 1974) és un enginyer i empresari andalús.
És Master of Science per la Swansea University i president del holding empresarial Wingenia, empresa que a través de les seves participades (Tentusol, Prodiel, Energia Plus, ITVP ...) realitza activitats en l'àmbit de les energies renovables, instal·lacions elèctriques, comercialització d'energia, inspecció tècnica de vehicles i àrees afins. Actualment ocupa el càrrec de president i tercer accionista del Real Betis Balompié.
Després de la dimissió de l'anterior president Juan Carlos Ollero, el consell d'administració del Real Betis Balompié va nomenar a Ángel Haro com a nou president del club verd-i- blanc, d'aquesta manera el president número 47 del club.

## Referències

* ↑ «Consell d'administració del Real Betis» (en castellà). Real Betis. Arxivat de l'original el 2014-03-26. [Consulta: 26 juliol 2019].
* ↑ «Ángel Haro, nuevo presidente del Betis» (en castellà), 04-02-2016. [Consulta: 26 juliol 2019].
# Zazzisa

Zazissa o Zazisa fou un petit principat de la zona fronterera entre els hitites i Mitanni que es va formar vers el segle xvi aC i va caure sota influència de Mitanni fins que a finals del segle xv aC fou sotmesa a l'Imperi Hitita. Vers el 1360 aC el rei Tushratta de Mitanni hi va afavorir una revolta. Subiluliuma I, que probablement encara només era príncep hereu hitita, va anar a la zona i va derrotar els rebels.

## Bibliografia

* René Grousset, Histoire d'Armenie
# Þeistareykjarbunga

Þeistareykjarbunga (també escrit Theistareykjarbunga) és una volcà en escut que es troba al nord d'Islàndia format per dues fissures anomenades Theistareykjahraun i Borgahraun, i dos cons: un de 370 metres anomenat Storahversmor i un de 540 metres anomenat Storaviti. Ambdós estan extints.
Hi ha hagut tres erupcions datades, totes VEI 0. La primera va tenir lloc vers el 9500 aC i expulsà 18 mil milions de metres³ de lava basàltica. Posteriorment n'hi hagué una vers el 6800 aC i la darrera, i més recent, vers el 900 aC.

## Referències

* 1 2 «Global Volcanism Program». Arxivat de l'original el 2011-06-08. [Consulta: 21 març 2020].
# Xot de Colòmbia

El xot de Colòmbia (Megascops ingens colombianus; syn: Megascops colombianus) és un tàxon d'ocell de la família dels estrígids (Strigidae). Habita la selva humida de muntanya des de l'oest de Colòmbia fins al nord del Perú. El seu estat de conservació es considera gairebé amenaçat.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 13.1, gener 2023), el consideren encara una subespècie del xot de Salvin (Megascops ingens).

## Referències

* ↑ «Xot de Colòmbia». Cercaterm. TERMCAT, Centre de Terminologia. Rev. 11 desembre 2022 (català)
* 1 2 «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 260. ISBN 978-84-16728-37-4.
* ↑ BirdLife International. «Colombian Screech-owl. Megascops colombianus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Xot de Cooper

El xot de Cooper (Megascops cooperi) és una espècie d'ocell de la família dels estrígids (Strigidae). Habita boscos, manglars, zones amb grans cactus i palmerars des del vessant mexicà del Pacífic, al sud-oest d'Oaxaca i Chiapas cap al sud fins al nord-oest de Costa Rica. El seu estat de conservació es considera de risc mínim.

## Referències

* ↑ «Xot de Cooper». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 261. ISBN 978-84-16728-37-4.
* ↑ BirdLife International. «Pacific Screech-owl. Megascops cooperi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2020. [Consulta: 17 febrer 2023].
# Xarxes neuronals convolucionals basades en regions

Les xarxes neuronals convolucionals basades en regions (amb acrònim anglès R-CNN) són una família de models d'aprenentatge automàtic per a la visió per ordinador i específicament la detecció d'objectes.
L'objectiu original de R-CNN era prendre una imatge d'entrada i produir un conjunt de quadres delimitadors com a sortida, on cada quadre delimitador conté un objecte i també la categoria (per exemple, cotxe o vianant) de l'objecte. Més recentment, R-CNN s'ha ampliat per realitzar altres tasques de visió per ordinador. A continuació es cobreixen algunes de les versions de R-CNN que s'han desenvolupat.
* Novembre de 2013: R-CNN. Donada una imatge d'entrada, R-CNN comença aplicant un mecanisme anomenat Cerca selectiva per extreure regions d'interès (ROI), on cada ROI és un rectangle que pot representar el límit d'un objecte a la imatge. Depenent de l'escenari, pot haver-hi fins a dos mil ROI. Després d'això, cada ROI s'alimenta a través d'una xarxa neuronal per produir funcions de sortida. Per a les característiques de sortida de cada ROI, s'utilitza una col·lecció de classificadors de màquines de vector de suport per determinar quin tipus d'objecte (si n'hi ha) conté dins del ROI.
* Abril de 2015: Fast R-CNN. Mentre que l'R-CNN original va calcular de manera independent les característiques de la xarxa neuronal en cadascuna de les dues mil regions d'interès, Fast R-CNN executa la xarxa neuronal una vegada a tota la imatge. Al final de la xarxa hi ha un mètode nou anomenat ROIPooling, que talla cada ROI del tensor de sortida de la xarxa, el remodela i el classifica. Com a la R-CNN original, la Fast R-CNN utilitza la cerca selectiva per generar les seves propostes de regió.
* Juny 2015: Faster R-CNN. Mentre que Fast R-CNN va utilitzar la cerca selectiva per generar ROI, Faster R-CNN integra la generació de ROI a la pròpia xarxa neuronal.
* Març de 2017: Mask R-CNN. Mentre que les versions anteriors de R-CNN es van centrar en la detecció d'objectes, Mask R-CNN afegeix la segmentació d'instàncies. Mask R-CNN també va substituir ROIPooling per un nou mètode anomenat ROIAlign, que pot representar fraccions d'un píxel.
* Juny de 2019: Mesh R-CNN afegeix la possibilitat de generar una malla 3D a partir d'una imatge 2D.
Les xarxes neuronals convolucionals basades en regions s'han utilitzat per rastrejar objectes des d'una càmera muntada en drons, localitzar text en una imatge i permetre la detecció d'objectes a Google Lens. Mask R-CNN serveix com una de les set tasques del MLPerf Training Benchmark, que és una competició per accelerar l'entrenament de les xarxes neuronals.

## Referències

* ↑ Balasubramanian, Ramji. «Region — Based Convolutional Neural Network (RCNN)» (en anglès). https://medium.com,+28-01-2021.+[Consulta: 2 gener 2023].
* ↑ Nene, Vidi «Deep Learning-Based Real-Time Multiple-Object Detection and Tracking via Drone». , Aug 2, 2019.
* ↑ Ray, Tiernan «Facebook pumps up character recognition to mine memes». , Sep 11, 2018.
* ↑ Sagar, Ram «These machine learning methods make google lens a success». , Sep 9, 2019.
* ↑ Mattson, Peter. MLPerf Training Benchmark.
# Zlata Òhnievitx

Zlata Leonídivna Òhnievitx (12 de gener de 1986) és un cantant i política ucraïnesa que forma part de la Rada Suprema (Parlament d'Ucraïna). Va representar Ucraïna en el Festival de la Cançó d'Eurovisió 2013 de Malmö amb la cançó Gravity. Ja havia intentat representar el seu país a Eurovisió el 2010 i el 2011.

## Referències

* ↑ «Poroshenko Bloc to have greatest number of seats in parliament». Arxivat de l'original el 2014-11-10. [Consulta: 1r agost 2017].
* ↑ CEC registers lists of another 16 parties, a total of 29 parties to take part in election, Interfax Ukraine (27.09.2014)
* ↑ Radical Party MP Zlata Ohnevych renounces lawmaking powers, Interfax-Ukraine (10 November 2015) MP from the Radical Party faction, Zlata Ognevich has submitted a letter of resignation to parliament, Ukrinform (10 November 2015)
# Zoo Empordà

El Zoo Empordà fou un parc escultòric i un zoològic a Regencós, al Baix Empordà. Va ser creat per l'escultor vigatà Antoni Macià als anys setanta, en un terreny de 17.000 metres quadrats on instal·là nombroses escultures d'argila. El 2003 reobrí acollint una trentena d'espècies animals, tant autòctones com exòtiques, mantingudes amb finalitat educativa. També hi havia espècies protegides dels Aiguamolls de l'Empordà i del Castell de Peralada, gràcies a un conveni amb el Departament de Medi Ambient de la Generalitat. El parc es dividia en tres zones: la dedicada als animals, una àrea de pícnic i una carpa amb un bar de nit on s'oferien actuacions de jazz.
El zoo va tancar el 2007, l'any de la mort d'Antoni Macià, i actualment resta abandonat.

## Referències

* ↑ «Un zoològic atípic a Regencós». Diari de Girona, 18-06-2003, p. 55.
* ↑ Farb Hernández, Jo. Singular Spaces: From the Eccentric to the Extraordinary in Spanish Art Environments. Raw Vision, 2013, p. 316-325. ISBN 9780615785653.
# Zoo (desambiguació)

«Zoo» té aquests significats:
* Biologia: Un Zoo, forma abreviada de zoològic, és una institució que conserva i exposa animals, principalment exòtics i salvatges al públic.
* Televisió: Zoo (sèrie) és una sèrie de TV3 ambientada en un zoològic.
* Literatura: Zoo (poemari) és una obra de Carles Fages de Climent.
* Música: ZOO (grup de música) és un grup musical valencià.
# Ōno (Fukui)

Ōno (大野市, Ōno-shi) és una ciutat de la prefectura de Fukui, al Japó.
El 2015 tenia una població estimada de 35.251 habitants. Té una àrea total de 872,30 km².

## Geografia

Ōno està situada a l'extrem nord-est de la prefectura de Fukui, i n'és la ciutat més gran en àrea. Fa frontera amb la prefectura de Gifu per l'est i pel sud, i amb la prefectura d'Ishikawa pel nord. Gran part de l'àrea del municipi és forestal, i el nucli urbà es troba a la zona occidental. La ciutat es troba encerclada per una anella de muntanyes, i només s'hi pot accedir a través de túnels o carreteres de muntanya.

## Història

Ōno fou fundada l'1 de juliol de 1954. El 7 de novembre de 2005 Ōno annexà la vila d'Izumi.

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: març 2016].

## Enllaços externs

* Pàgina web de l'ajuntament d'Ōno (japonès)
# Ōnusa

En el xintoisme, un ōnusa (大幣) o nusa (幣) és una vareta de fusta que s'utilitza en els rituals de purificació. Inicialment estava fet amb una vareta de morera de paper (yū) decorada amb fibres de lli (asa). Actualment, l'ōnusa pot estar fet de serpentines de paper o llençols en ziga-zaga (shide) adherides a una branca de sakaki (榊), o de serpentines enganxades a una vareta hexagonal o octogonal de fusta (aquest últim també s'anomena haraegushi (祓 串)).
Es pot veure un ús antic en el registre de Kojiki (古事記) de l'emperador Chūai (仲哀天皇) en el qual es descriu que es va utilitzar un ōnusa en la Gran Cerimònia de Purificació (ōharae).
En l'antiguitat, una persona que es volia purificar agafava l'ōnusa amb la mà per transferir els pecats (tsumi) i les pol·lucions (kegare), o es movia l'ōnusa (esquerra, dreta, esquerra) sobre l'objecte a purificar. En temps posteriors, la pràctica d'agitar l'ōnusa sobre la persona o l'objecte va ser adoptada universalment.
L'ōnusa no s'ha de confondre amb l'hataki, que es veuen una mica semblants.

## Galeria d'imatges

* Un ōnusa
* Un kannushi amb un ōnusa
* Un kannushi amb un ōnusa durant un ritual

## Referències

* Encyclopedia of Shinto, Ōnusa
# Švenčionys

Švenčionys ( escoltar (?·pàg.)) és la capital del districte municipal de Švenčionys (Lituània). Situada a 84 km al nord de Vílnius. A partir de 2011, quan tenia 4963 habitants, al voltant del 17% formaven part de la minoria polonesa a Lituània.

## Història

| Església catòlica | Església ortodoxa |
És una de les ciutats més antigues del Gran Ducat de Lituània, l'assentament va ser un important centre de Nalšia. El Gran Duc Vytautas va construir una església catòlica el 1414. El lloc va tenir un gran creixement entre els segles XIV al XVI, convertint-se en un tribunal local i també posseïa un monestir. Des de 1801 la ciutat va formar part de Rússia i va créixer de manera significativa després de la finalització de la línia de ferrocarril Sant Petersburg - Varsòvia el 1862, però finalment va decaure amb la competència de la ciutat de veuen Švenčionėliai. En el segle xx la ciutat posseïx una Església Ortodoxa i una catòlica.
La ciutat va ser un dels principals centres de la revolta de novembre (1830-1831) de Polònia i Lituània contra l'Imperi Rus. Durant la Primera Guerra Mundial, era el lloc ofensiu alemany conegut com a Sventiany.

## Referències

* ↑ «Švenčionys». A: Jonas Zinkus, et al.. Tarybų Lietuvos enciklopedija. 4. Vílnius, Lithuania: Vyriausioji enciklopedijų redakcija, 1985–1988. LCC 86232954.
* ↑ Meyer, Hermann Julius. Meyers grosses Konvesations-Lexikon. 19. 6th. Leipzig and Vienna: Bibliographisches Institut, 1908, p. 227. (alemany)

## Enllaços externs

* Museu Nalšia Arxivat 2020-02-17 a Wayback Machine. (anglès)
# Čierne nad Topľou

Čierne nad Topľou és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1399.
# Čirč

Čirč és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1248.
# 1223
## Esdeveniments

* Lluís VIII de França anomenat rei

## Necrològiques

* 27 de març - Mirepoix, França: Ramon Roger I de Foix, comte de Foix.
* 14 de juliol - Mantes: Felip II de França o Felip August, rei de França (n. 1180).

## Referències

* ↑ Larousse, Éditions. «Encyclopédie Larousse en ligne - Philippe II Auguste» (en francès). [Consulta: 23 juliol 2020].
# .CAT (TV3)

.CAT fou un programa d'actualitat política i social de Televisió de Catalunya, emès per TV3 en directe els dijous en prime time. Presentat per Xavi Coral i dirigit per Manel Sarrau, el programa té una durada de 75 minuts. La seva primera emissió va ser el 24 d'abril de 2014.

## Estructura

.CAT abordà cada setmana els temes més destacats de l'actualitat a través de diferents formats com l'entrevista, el cara a cara, el debat o la tertúlia. Xavi Coral i Tian Riba entrevistaven els protagonistes polítics de la setmana. El programa també comptà amb Natza Farré com a col·laboradora, que donava la seva mirada particular sobre l'actualitat.

## Història

.CAT va néixer per ocupar el buit de programes nocturns d'actualitat a la televisió pública catalana, que havia estat ocupat anteriorment pel programa d'anàlisi política Àgora, presentat en l'última etapa pel periodista Xavier Bosch i Sancho o La Nit al dia, de Mònica Terribas.
L'octubre del 2015 el programa inicia una segona etapa conduïda per Xavi Coral, que fins al moment presentava el programa de la mateixa cadena, Divendres. En l'etapa anterior, ocupava la subdirecció i presentació Ariadna Oltra. El programa se centrava llavors en un únic tema que sotmetia a debat amb diferents convidats al plató.

## Audiències

| Temporada | Quota | Espectadors |
| Primera temporada | 9,9% | 266.000 |
| Segona temporada | 9,7% | 252.000 |

## Referències

* ↑ «'.Cat' s'estrena liderant la seva franja amb 582.000 espectadors». Ara, 25-04-2014.
* ↑ «El ‘.Cat’ s'obre a més temes i més gèneres». Ara, 01-10-2015.
* ↑ «Comiat d'Ariadna Oltra del .CAT».
* ↑ Castellví Roca, Albert «Oltra aterra al ‘prime time’ amb un espai d'entrevistes i debats». Ara [Sant Joan Despí], 11-04-2014 [Consulta: 11 abril 2014].
* ↑ «El ‘.Cat’ cau sobtadament de la graella i no té garantit el retorn». Ara.cat, 20-06-2016. [Consulta: 20 juny 2016].

## Enllaços externs

* Pàgina oficial del .CAT
Viccionari